དེ་ལྟ་བུའི་དྲང་པོ་དྲང་བཞག་གི་ཀུན་ཏུ་སྤྱོད་པ་ཅུང་ཟད་བརྗེད་དེ།སོ་སོའི་ལྟ་སྒོམ་གྱི་ཞེན་ཕྱོགས་སྟོབས་སུ་གྱུར་པས།བཙན་པོའི་བཀའ་དབང་ལ་རྒྱབ་བརྟེན་བཅོལ་ནས་སྦ་ཡེ་ཤེས་དབང་པོའི་ཕྱོགས་སུ་རེ་ཞིག་རྒྱལ་ཁ་ཐོབ།རྒྱལ་རྟགས་སུ།ལྟ་གྲུབ་ཀྱི་ཡིག་ཆ་སྒོམ་རིམ་ཐོག་མཐའ་བར་གསུམ་དང་།ལོ་རྒྱུས་ཀྱི་ཡིག་ཚང་སྦ་བཞེད་སོགས་བརྩམས།དུས་དེ་ནས་བཟུང་དྲན་མེད་དང་།མུན་སྒོམ།ཧ་ཤང་དང་།སྟོན་མུན་སོགས་ཀྱི་གཟུགས་བརྙན་གཅིག་ཏུ་གྱུར་ཏེ།ཕྱི་རབས་རྣམས་ལ་འཁྲུལ་གཞི་ཡི་ཐོ་ཡོར་རིང་པོ་ཞིག་རྒྱང་མ་ན་བསླངས་པ་དང་འདྲའོ།།